अमेरिकी टेबल टेनिस में भारतीय मूल के कनक झा का जलवा, रियो ओलिंपिक्स में पदक की उम्मीद  
कनक झा भारतीय मूल के अमेरिकी हैं
15 साल की उम्र में रियो में क्वॉलिफाई कर कनक ने इतिहास रचा
अमेरिकी टेबल टेनिस टीम को हैं पदक की उम्मीद
कनक ने कहा 'ओलिंपिक में खेलना मेरा सपना रहा है। 8 साल की उम्र में ओलिंपिक टीवी पर देखा फिर 12 साल की उम्र में लंदन ओलिंपिक टीवी पर देखा। मैं ओलिंपिक में खेलने को लेकर उत्साहित हूं।' अमेरिका के लिए ओलिंपिक खेल चुकी लिली ज़ेंग के मुताबिक 'ओलिंपिक में अगर हम पदक जीतते हैं तो इससे बड़ी बात क्या होगी। ओलिंपिक टेबल टेनिस इवेंट में अमेरिका ने कभी कोई मेडल नहीं जीता है। यह हमारे लिए सपने का सच होना होगा। हम एक टीम के तौर पर खेलने पर ज़्यादा ध्यान दे रहे हैं।' टेबल टेनिस इवेंट में चीन, दक्षिण कोरिया और जर्मनी का दबदबा रहा है। 1988 से चीन ने 47, दक्षिण कोरिया ने 18 और जर्मनी ने 5 मेडल जीते हैं लेकिन वर्ल्ड रैंकिंग में 272 नंबर पर मौजूद कनक का लक्ष्य रियो में मेंस सिंग्लस में मेडल जीतने पर है।